Пловдивски университет

Пловдивският университет „Паисий Хилендарски“ (или ПУ) е висше училище в Пловдив, Смолян и Кърджали, България. Той е водеща културна, образователна и научна институция. История През 1961 г. с Указ № 264 на президиума на народното събрание е основан Висш педагогически институт по природо-математически науки. Същия месец министърът на просветата назначава за ректор на новия институт професор Живко Ламбрев (прехвърлен от Висшия медицински институт в Пловдив), а за негов заместник е определен доцент Тодор Василев (от ВИХВП). През месец август са утвърдени и първите хабилитирани лица в Института: доц. Йордан Дуйчев (математик), доц. Асен Гълъбов (химик), доц. Златко Бонев (геолог) и доц. Борис Джурджев (философ). Тези шестима преподаватели образуват първия академичен съвет в Института. Веднага са обявени конкурси за асистенти и преподаватели. От други висши училища (предимно пловдивски) се прехвърлят десетина асистенти. Доц. Т. Василев прехвърля цялата катедра по физика – 8 души, от ВИХВП. Лесно е решен въпросът за студентите – част от кандидатите за Софийския университет, издържали успешно конкурсните изпити, според местожителството и успеха си се приемат във ВПИ. Тържественото откриване на Института и на първата учебна година става на 15 септември 1961 г. В присъствието на официални гости, ръководители на страната и града, на преподаватели и студенти ректорът проф. Живко Ламбрев произнася слово, озаглавено „Висшият педагогически институт – ново огнище на просвета и наука“. На 12 януари 1972 г. излиза Указ № 24 на Държавния съвет, според който Висшият педагогически институт по природо-математически науки се преобразува в Пловдивски университет. С това е поставено началото на нов етап в развитието на висшето училище. Ректоратът на университета се помещава в сградата, където е бил Френският колеж, затворен през 1948 г. В ПУ „Паисий Хилендарски“ работят над 900 преподаватели и служители, от които 550 висококвалифицирани щатни преподаватели – 30 професори, 160 доценти, 360 асистенти. Ректори през годините Структура Днес Пловдивският университет „Паисий Хилендарски“ има 9 факултета, в които се обучават над 8000 редовни и около 5000 задочни студенти в повече от 40 специалности по природни, хуманитарни, обществени и икономически науки. В градовете Смолян и Кърджали са разкрити филиали на университета, както и колеж в Смолян. Пловдивският университет разполага с библиотека, Университетско издателство, Университетски информационен център, специализирани лаборатории, езикови кабинети, мултимедийни и компютърни зали, Център за дистанционно обучение, Център за кариерно ориентиране, научноизследователско поделение, спортен център, учебен театър, университетско радио, технически центрове, обслужващи и сервизни звена. Университетските сгради са разположени на няколко места в града: сграда на Ректората (в центъра на града – ул. „Цар Асен“ 24), нова сграда (в северната част – бул. „България“ 236), сграда на ул. „Костаки Пеев“ (в близост до Ректората), сграда на Биологическия факултет (в Стария град, непосредствено до Античния театър). Университетската библиотека е основана през 1961 г. заедно с основаването на университета. Библиотеката съдържа около 280 000 библиотечни документа от всички области на науката. Поддържа електронен каталог, който улеснява търсенето, съгласно най-съвременните изисквания на библиотечното дело. Учебното заведение издава и вестник „Пловдивски университет“. Той е основан през 1983 г. и продължава да се издава понастоящем, като отразява академичния живот в Университета. Броевете, издадени след 2004 г. са дигитализирани и могат свободно да се четат в официалния уебсайт. Факултети Биологически факултет – информация уебсайт форум Факултет „Икономически и социални науки“ – информация Архив на оригинала от 2007-05-20 в Wayback Machine. уебсайт форум Център за антропологични и етносоциологически изследвания Архив на оригинала от 2007-07-31 в Wayback Machine. Факултет по математика и информатика – информация Архив на оригинала от 2007-06-18 в Wayback Machine. уебсайт форум Педагогически факултет – информация Архив на оригинала от 2011-09-18 в Wayback Machine. уебсайт Архив на оригинала от 2007-04-21 в Wayback Machine. форум Физически факултет – информация Архив на оригинала от 2007-08-08 в Wayback Machine. уебсайт форум Филологически факултет – информация Архив на оригинала от 2007-08-08 в Wayback Machine. уебсайт Архив на оригинала от 2007-04-22 в Wayback Machine. форум Философско-исторически факултет, Пловдивски университет – информация Архив на оригинала от 2007-09-27 в Wayback Machine. уебсайт форум Химически факултет – информация Архив на оригинала от 2007-08-08 в Wayback Machine. уебсайт Архив на оригинала от 2007-07-22 в Wayback Machine. форум Юридически факултет – информация Архив на оригинала от 2007-08-08 в Wayback Machine. уебсайт форум Филиали и колежи Филиал Смолян – информация Архив на оригинала от 2007-09-27 в Wayback Machine. уебсайт Архив на оригинала от 2007-05-18 в Wayback Machine. Филиал „Любен Каравелов“ – информация Архив на оригинала от 2007-09-27 в Wayback Machine. уебсайт Технически колеж - Смолян – информация Архив на оригинала от 2007-09-27 в Wayback Machine. уебсайт Архив на оригинала от 2007-05-03 в Wayback Machine. Почивни бази Пловдивският университет поддържа три почивни бази, които са на разположение за учебна дейност и почивно дело. Пампорово Ахтопол Загражден Противоречия Присъждане на „доктор хонорис кауза“ на Христо Стоичков През ноември 2011 г. бившият футболист и селекционер на националния отбор Христо Стоичков получава почетното звание „доктор хонорис кауза“ на Пловдивския университет. Мотивите на ръководството на университета са, че „Стоичков е най-успелият български футболист и един от най-известните българи в света“, както и че „[п]одкрепата му е високо ценена и винаги търсена при организацията и реализацията на обществени или държавни актове“. Няколко дни по-късно, като реакция на това решение, ръководителят на катедра „Критическа и приложна социология“ Цветозар Томов обявява публично, че напуска учебното заведение. В откритото си писмо до ректора на университета, доц. Запрян Козлуджов, Томов пише: „Известно ми е, че присъждането на най-високото академично звание на хора, доказали се преди всичко с умението си да ритат топка, се превърна в традиция за този университет. [...] Случаят с г-н Стоичков обаче е връх на тази срамна традиция предвид факта, че става дума за впечатляващо неук и необразован човек“. Според Томов случаят унижава не само ректора и членовете на академичния съвет на университета, които са пряко отговорни за това решение, но и всички преподаватели и студенти, и завършва с думите, че „колениченето на академичните среди пред силните на деня е публичен проблем“. Писмото среща бърза реакция сред потребителите на социалната мрежа Facebook, където е първоначално публикувано. Вижте също Катедра по славянска филология (Пловдивски университет) Източници Външни препратки Официален сайт Дискусионен форум на ПУ „Паисий Хилендарски“ Официален сайт на Студентски съвет към ПУ „Паисий Хилендарски“ Архив на оригинала от 2016-04-22 в Wayback Machine. Университетско радио „Неко“, архив от 28 юни 2013